Origo.no

=[|Om Origo]=

Origo er ment å være et sosialt nettsted som tar vare på lokalsamfunn, interessene, familie og venner. Origo sier selv i sin introduksjon at nett-debatter ikke akurat er kjent for å være givende og oppmuntrende lesning, Origo vil derfor ta sikte på å være et godt sted for samtaler, og er det ikke akkurat det vi trenger. Dessverre er det blitt slik at en del sosiale nettsamfunn har fått et dårlig rykte når det gjelder innhold. Mye av det som formidles mellom medlemmer i slike nettsamfunn er mer eller mindre uinteressant pjatt (jamfør introen i vår wikiside om Facebook).

**Hva gjør Origo til et sosialt nettsamfunn? Er dialog og respons mulig?**
I Origo kan en starte sin egen sone, disse sonene kan brukes til å organisere foreninger, interessegrupper og annet, for eksempel skoleklasser. Sonene kan være åpne og leses også av de som ikke er origo-medlemmer, om man velger å ha en åpen sone. Man kan også velge å ha en lukket sone som kun kan sees av medlemmer. Sonene kan bygges opp tilpasset den enkeltes behov, og de har verktøy for blogging, debatt og for avstemninger, sonene har også mulighet for foto-deling og for felles kalender.

Hvilke samarbeidsverktøy er tilgjengelig i Origo (forum, chat, intern wiki, blogg m.m.)?
Origo har gode verktøy for forum og blogg. Hver sone som medlemmer oppretter har verktøy for internforum, hvor en kan lage innlegg og få respons. Det er mulighet til å skrive artikler, laste opp bilder, legge inn kalender og lage lenkesamlinger. En kan også lage sine egne avstemininger. Sonen kan også brukes som en blogg. Origo har mulighet for chating, men krever at du åpner meldingene for hver ny melding. Det finnes også noe de kallersamtaler, disse samtalene er ment som debattinnlegg. Disse innleggene kar komentarfelt. Komentarfelt finnes på de fleste andre verktøyene også. Det er også mulighet til å bygge seg opp et nettverk/krets av venner og familie.

Finnes det muligheter for deling og publisering til andre sosiale nettverk og blogg?
I origo kan du merke innlegg du ønsker skal bli hørt. Disse vil da bli plukket opp av sonen til den nærmeste lokalavisen. Merkede innlegg kan også bli plukket opp av lokalavisene og publisert eller få omtale. Origo kan knyttes opp til facebook og twitter. Origo er blant annet ment brukt av organisasjoner, og meldinger på kalender om møter etc., kan krysses av for spredning på facebook og twitter.

Er Geo-merking mulig i Origo?
Ja, Geo-merking er mulig. Origo bruker Google-maps. I Origo kan du plassere sonen din på kartet og bestemme hvem som skal se plasseringen, bare medlemmer eller alle.

Ved hjelp av noe de kaller "Bli Hørt", kan du merke innlegget ditt og plassere det på kartet, en lokalavis i nærheten vil da kunne hente inn informasjonen og legge den ut på sin lokalsone, slik kan en raskt få kontakt og respons fra andre landsdeler. Origo samarbeider med over 50 lokalaviser rundt omkring i Norge. Lokalavisene har egne soner for sitt distrikte. Gjennom disse lokalavisenes soner kan en derfor også bli sett og lest av flere enn egne medlemmer.

Finnes det funksjoner i Origo som er eksplisitt ment for læringsarbeid?
Nei, men Origo kan egne seg veldig godt til skolebruk. Elever, klasser, lærere kan lage sine egne soner. Her kan elevene skrive innlegg, legge ut bilder og annet og få respons fra personer utenfor skolesamfunnet. Klasser kan kontakte andre lokalsoner for å oppnå kontakt med elever fra andre landsdeler. Her kan man finne soner for spesielle interesser, eller opprette slike soner selv, og få kontakt med andre som har samme interesse som en selv.

Andre ting som kan være av interesse?
Om du ønsker en reklamefri Origo koster det 300 kroner i året.